ร้านเจ๊หงษ์ข้าวมันไก่ จริงๆมีหลายสาขาค่ะ แต่สาขานี้เป็นสาขาเก่าแก่ดั้งเดิมเลย ตั้งอยู่ย่านอ้อมน้อย ใกล้กับเวทีมวยอ้อมน้อยค่ะ เปิดบริการทุกวันเวลา 06.30-15.00 น. 
การเดินทาง จากถนนเพชรเกษมเลี้ยวขวาเข้าพุทธมนฑลสาย 4 ขับตรงต่อไปอีก 400-500 เมตร จะเห็นร้านอยู่ทางซ้ายมือค่ะ
บรรยากาศร้านเป็นร้านแบบตึกแถว 2 คูหา ก็กว้างพอสมควรค่ะ ที่นั่งเยอะ ไม่ได้ตกแต่งร้านแบบสวยหรูอะไร เน้นรองรับลูกค้ามากกว่าค่ะ ป้ายชื่อหน้าน้านเด่นชัดเจน น่าจะหาได้ไม่ยาก
ความแปลกของข้าวมันไก่เจ๊หงษ์นี้ อยู่ตรงที่น้ำซุปต้มยำค่ะ ซึ่งเราสามารถเลือกแบบธรรมดาหรือต้มยำก็ได้ไม่คิดเงินเพิ่มค่ะ ส่วนน้ำจิ้มก็รสเด็ดไม่แพ้กันค่ะ ข้าวมันไก่ธรรมดา(45 บาท) ราคาอาจจะสูงสักนิดหากเทียบกับปริมาณ แต่ก็คุ้มกับความอร่อยทีเดียวค่ะ